Cât de greu este pentru Ucraina să-și pregătească recruții sub focul Rusiei. „Când nu ai un sistem solid, oamenii mor”
Într-o perioadă în care Ucraina se confruntă cu o criză continuă de resurse umane în fața invaziei rusești, pregătirea noilor soldați a devenit o problemă de viață și de moarte. De la începerea războiului pe scară largă, armata ucraineană se află într-o cursă contra cronometru pentru a aduna și a instrui suficiente trupe, însă condițiile dificile și lipsa unei pregătiri adecvate pun în pericol nu doar viețile soldaților, ci și viitorul frontului.